Author: user
Last saved by: marika
Company: MZV SR

Návrh na zmenu uznesenia vlády SR č. 814/2009 bodu B.1. 
z 18. novembra 2009 

	Uznesením vlády SR č. 814/2009 z 18. novembra 2009 bola schválená oficiálna delegácia SR na 15. konferenciu zmluvných strán Rámcového dohovoru OSN o zmene klímy a 5. zasadnutie zmluvných strán Kjótskeho protokolu. Vzhľadom k tomu, že 15. konferencie zmluvných strán Rámcového dohovoru OSN o zmene klímy sa zúčastní aj predseda vlády SR Robert Fico, je potrebné zmeniť bod B.1. vyššie uvedeného uznesenia nasledovne: 
 
za vedúceho delegácie sa menuje Robert Fico, predseda vlády SR a za alternáta vedúceho delegácie Jozef Medveď, minister životného prostredia SR. 

	Uznesenie vlády SR č. 814/2009 z 18. novembra 2009 ostáva vo všetkých ostatných bodoch bez zmeny. 

	Detaily účasti oficiálnej delegácie SR na 15. konferencii zmluvných strán Rámcového dohovoru OSN o zmene klímy a 5. zasadnutí zmluvných strán Kjótskeho protokolu sú nasledovné: 

Miesto konania:	Kodaň, Dánske kráľovstvo
Termín konania:	7. - 18. 12. 2009 
Účel cesty:	oficiálna účasť na konferencii 
Spôsob dopravy:	letecký špeciál
Koordinácia cesty:	ÚV SR 
Cesta sa uskutoční na náklady:	ÚV SR
Návrh na cestu vypracoval:	MZV SR
Dátum vypracovania:	27. 11. 2009